  Анжелика Тихонова корреспондент Удмуртиысь Быдӟым Атыкай оже 160 пыриськемъёс но сӧсырмемъёс Вормон Нуналлы сӥзьыса арлы быдэ одӥг пол тыриськись коньдонэз басьтозы. Солэн быдӟалаез 10 сюрс манет луоз. Со сярысь Россиысь пенси фондлэн улосвылъя ёзэтэзлэн пресс-службаез ивортӥз. Пенси фондлэн элькунъя ёзэтэз тыриськонэз басьтӥсьёслэсь лыдметсэс дасяз ини. Коньдонэз вань ветеранъёслы оштолэзе басьтоно пенсиенызы но мукет тыриськонъёсынызы валче вуттозы. Со понна нимаз нокытчы вазиськылоно уз луы Пусъём, Россиын, Латвиын, Литваын, Эстониын улӥсь Быдӟым Атыкай оже пыриськемъёслы но сӧсырмемъёслы Вормон Нуналлы сӥзьыса тыриськонъёс одӥг пол сётӥськись чотын вал. 2019-тӥ арысен соосты арлы быдэ тыриськись каризы.  Тегъёс: Мерлык Удмуртия коньдон ВормонНунал БыдӟымАтыкайож ветеранъёс  